Dalkeith
Dalkeith (škotsko-gelski: Dail Cheith) je gradić na istoku
Škotske od 12,342 stanovnika, on je i administrativni centar područnog savjeta 
i namjesništva Midlothian.

Geografske karakteristike
Dalkeith leži u dolini Central Lowlandsa, na rijeci Esk, udaljen svega desetak kilometara 
jugoistokno od centra Edinburgha , pa je zapravo dio velike konurbacije glavnog grada.

Historija
Dalkeith je nastao u 12. vijeku kao naselje oko tadašnjeg istoimenog zamka. Sve do početka 19. vijeka ostao je selo, tad je 
počeo rasti kao stanbeno - industrijsko predgrađe metropolskog Edinburgha. U njemu je od 1854. radila burza kukuruza (danas više ne radi) uz brojne
druge industrijske pogone za proizvodnju tepiha, piva i štampanog materijala.

Znamenitosti i obrazovanje
U već spomentom Zamku Dalkeith iz 12. vijeka, temeljno obnovljenom oko 1700., danas se nalazi sjedište škotskog odjela Univerziteta Wisconsin.
1.6 km južnije od mjesta nalazi se nekadašnja cistercitska Opatija Newbattle, koja je tokom historije bila i sjedište 
markiza od Lothiana. Danas je u njoj Centar za obrazovanje odraslih. Uz to u Dalkeithu radi i koledž Jewel and Esk Valley.

Privreda 
Okolica grada je plodan poljoprivredni kraj pa je Dalkeith u prvom redu trgovački centar, ali je zadržao nešto
svoje stare industrije, uz brojna nova poduzeća koja se bave elektronikom i inženjerstvom.

Izvori

Vanjske veze 

 Dalkeith na portalu Encyclopædia Britannica 

Gradovi u Škotskoj